2021. gada 17. augustā Rīkojums Nr. 584

Rīgā (prot. Nr. 56 54. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Sabiedrības integrācijas fondam 400 000 *euro* valsts budžeta finansētās programmas "Atbalsts NVO sabiedrības informēšanai par vakcināciju pret Covid-19" īstenošanai 2021. gadā, lai veicinātu vakcināciju pret Covid-19 visos Latvijas reģionos, tai skaitā:

1.1.  396 000 *euro* programmas projektu īstenošanai;

1.2.  4 000 *euro* programmas administrēšanai.

2. Sabiedrības integrācijas fondam sagatavot un normatīvajos aktos noteiktajā kārtībā iesniegt Finanšu ministrijā pieprasījumu par līdzekļu piešķiršanu atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Kultūras ministrs N. Puntulis